PMIndiaData/PMIndiaSum huggingface dataset:
મંત્રીમંડળે કેન્દ્ર શાસિત પ્રદેશ જમ્મુ અને કાશ્મીરમાં જમ્મુ અને કાશ્મીર પુનઃગઠન કાયદો, 2019ની ધારા 96 અંતર્ગત કેન્દ્રીય કાયદાઓ અપનાવવા માટે આદેશ બહાર પાડવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે કેન્દ્ર શાસિત પ્રદેશ જમ્મુ અને કાશ્મીરમાં જમ્મુ અને કાશ્મીર પુનઃગઠન કાયદો, 2019માં ધારા 96 હેઠળ કેન્દ્રના કાયદાઓ અપનાવવા માટે કેન્દ્ર સરકાર દ્વારા આદેશ બહાર પાડવાની મંજૂરી આપી છે. જમ્મુ અને કાશ્મીર પુનઃગઠન કાયદો, 2019 અમલમાં આવ્યા પછી, ભૂતપૂર્વ જમ્મુ અને કાશ્મીર રાજ્ય 31 ઓક્ટોબર 2019ના રોજ અમલથી જમ્મુ અને કાશ્મીર કેન્દ્ર શાસિત પ્રદેશ અને લદ્દાખ કેન્દ્ર શાસિત પ્રદેશ બની ગયા છે. કેન્દ્રના તમામ કાયદાઓ 31.10.2019 પહેલાં ભૂતપૂર્વ જમ્મુ અને કાશ્મીર રાજ્ય સિવાય સમગ્ર ભારતમાં લાગુ થવા પાત્ર હતા તે હવે કેન્દ્ર શાસિત પ્રદેશ જમ્મુ અને કાશ્મીરમાં તા. 31.10.2019થી લાગુ થવા પાત્ર છે. વધુમાં, સમકાલીન યાદી હેઠળ તૈયાર કરવામાં આવેલા કેન્દ્રના કાયદાને જરૂરી ફેરફારો અને સુધારા સાથે અપનાવવા જરૂરી છે જેથી કેન્દ્ર શાસિત પ્રદેશ જમ્મુ અને કાશ્મીરમાં વહીવટી અસરકારકતા અને સરળ પરિવહન સુનિશ્ચિત કરી શકાય અને તે પ્રમાણે ભારતના બંધારણને અનુરૂપ આ કાયદાઓના અમલ અંગે રહેલી કોઇપણ અસ્પષ્ટતાઓ દૂર થઇ શકે. જમ્મુ અને કાશ્મીર પુનઃગઠન કાયદો, 2019ની ધારા 96 અનુસાર, અનુગામી કેન્દ્ર શાસિત પ્રદેશના સંબંધમાં નિયુક્તિની તારીખ પહેલાંથી બનાવેલા કોઇપણ કાયદા માટે નિયુક્તિની તારીખથી એક વર્ષ સુધીની મુદત માટે કેન્દ્ર સરકાર જરૂરિયાત અનુસાર અથવા કોઇપણ કાયદાનો અમલ કરવા માટે ઉચિત લાગે તે અનુસાર કાયદો રદ કરીને અથવા તેમાં સુધારો કરીને તેને અપનાવવા માટે સત્તા ધરાવે છે. તદ્અનુસાર, મંત્રીમંડળે આજે પોતાની બેઠકમાં કેન્દ્ર સરકારને આદેશ બહાર પાડવા સંબંધિત પ્રસ્તાવને મંજૂરી આપી છે. કેન્દ્ર સરકારના આવા 37 કાયદા કે જે જમ્મુ અને કાશ્મીર પુનઃગઠન, 2019 કાયદાની ધારા 96 અંતર્ગત કેન્દ્રને મળેલી સત્તાનો ઉપયોગ કરીને તેને કેન્દ્ર શાસિત પ્રદેશ જમ્મુ અને કાશ્મીરમાં લાગુ થવા પાત્ર કરવામાં આવ્યા છે તે અપનાવવા અને સુધારો કરવા માટે કેન્દ્ર સરકારને આ મંજૂરી આપવામાં આવી છે. ઉપરોક્ત કેન્દ્રીય કાયદા આવા સુધારા સાથે અપનાવવાથી કેન્દ્ર શાસિત પ્રદેશ જમ્મુ અને કાશ્મીરમાં વહીવટીતંત્રની અસરકારકતા સુનિશ્ચિત થશે અને ભારતના બંધારણને અનુરૂપ કાયદાઓના અમલીકરણ માટેની અસ્પષ્ટતાઓ દૂર થશે.
પ્રધાનમંત્રી 4 અને 5 માર્ચ, 2019નાં રોજ ગુજરાતની મુલાકાત લેશે

પ્રધાનમંત્રી શ્રી નરેન્દ્ર મોદી 4 અને 5 માર્ચ, 2019નાં રોજ ગુજરાતની મુલાકાત લેશે. તેઓ ચોથી માર્ચે જામનગર, જસપુર અને અમદાવાદની મુલાકાત લેશે તેમજ પાંચમી માર્ચનાં રોડ અડાલજ અને વસ્ત્રાલની મુલાકાત લેશે. પ્રધાનમંત્રી ચોથી માર્ચનાં રોજ મેડિકલ કોલેજ સંકુલની મુલાકાત લેશે અને વિવિધ વિકાસલક્ષી કામગીરીઓનો શુભારંભ કરશે. એમાં સામેલ છે –
પ્રધાનમંત્રી શ્રી  અગ્રણી શીખ બૌદ્ધિક વ્યક્તિઓને મળ્યા

પ્રધાનમંત્રી શ્રી નરેન્દ્ર મોદી આજે વહેલી સવારે 7 લોક કલ્યાણ માર્ગ પર દેશભરના અગ્રણી શીખ બૌદ્ધિક વ્યક્તિઓના પ્રતિનિધિમંડળને મળ્યા હતા. આ બેઠકમાં ખેડૂત કલ્યાણ, યુવા સશક્તીકરણ, ડ્રગ મુક્ત સમાજ, રાષ્ટ્રીય શૈક્ષણિક નીતિ, કૌશલ્ય, રોજગાર, ટેકનોલોજી અને પંજાબના સર્વાંગી વિકાસના માર્ગ જેવા વિવિધ વિષયો પર પ્રતિનિધિમંડળ સાથે પ્રધાનમંત્રી દ્વારા ફ્રી વ્હીલિંગ વાર્તાલાપ જોવા મળ્યો હતો. પ્રધાનમંત્રીએ પ્રતિનિધિમંડળને મળવા પર ખુશી વ્યક્ત કરતાં કહ્યું કે બૌદ્ધિકો સમાજના અભિપ્રાય નિર્માતા છે. પ્રતિનિધિમંડળના સભ્યોને જનતાને જોડવા અને શિક્ષિત કરવા અને નાગરિકોને યોગ્ય રીતે માહિતગાર કરવા માટે કામ કરવા વિનંતી કરતા, તેમણે એકતાની ભાવનાના મહત્વ પર ભાર મૂક્યો જે આપણા દેશની વિશાળ અને સુંદર વિવિધતા વચ્ચે કેન્દ્રિય સ્તંભ તરીકે કાર્ય કરે છે. પ્રધાનમંત્રીએ માતૃભાષામાં શિક્ષણના મહત્વ વિશે વાત કરી. તેમણે કહ્યું કે ભારતીય ભાષાઓમાં વ્યાવસાયિક અભ્યાસક્રમો વિકસાવવાના પ્રયાસો કરવામાં આવી રહ્યા છે જેથી કરીને માતૃભાષામાં ઉચ્ચ શિક્ષણ વાસ્તવિકતા બને. પ્રતિનિધિમંડળે આમંત્રણ માટે પ્રધાનમંત્રીનો આભાર માન્યો હતો અને કહ્યું હતું કે તેઓએ ક્યારેય કલ્પના કરી ન હતી કે દેશના પ્રધાનમંત્રી તેમની સાથે આટલા અનૌપચારિક માહોલમાં જોડાશે. તેઓએ શીખ સમુદાયની સુધારણા માટે પ્રધાનમંત્રી દ્વારા લેવામાં આવેલા સતત અને બહુવિધ પગલાઓની પણ પ્રશંસા કરી.
પ્રધાનમંત્રીએ મોસ્કોમાં ‘ ફ્રેન્ડ્ઝ ઑફ ઈન્ડિયા’ કાર્યક્રમમાં હાજરી આપી

પ્રધાનમંત્રી શ્રી નરેન્દ્ર મોદીએ ગુરૂવારનાં રોજ ‘ફ્રેન્ડ્ઝ ઑફ ઈન્ડિયા’ કાર્યક્રમમાં હાજરી આપી હતી, જેમાં રશિયાના કલાકારો દ્વારા ભારતીય શાસ્ત્રીય તેમજ લોક નૃત્યો રજૂ કરાયાં હતાં. આ કાર્યક્રમ રશિયામાં ભારતીય સાંસ્કૃતિક પરંપરાઓની લોકપ્રિયતા તેમજ આંતર-સાંસ્કૃતિક સંકલનનાં મહત્ત્વનું પ્રદર્શન થયું હતું. કાર્યક્રમની શરૂઆત શ્લોકોના ગાન અને વંદેમાતરમ્ની રચનાત્મક રજૂઆત સાથે થઈ હતી. ત્યાર બાદ કુચીપુડી, કથક અને દાંડિયારાસનાં કાર્યક્રમોએ દર્શકોનું મન મોહી લીધુ હતું. ત્યાર બાદ તમામ કલાકારોએ મંચ પર એક સાથે શ્રી અટલ બિહારી વાજપેયીની કવિતા “ગીત નયા ગાતા હૂં”ની સંગીતમય રજૂઆત કરી હતી. પ્રસંગોચિત સંબોધનમાં પ્રધાનમંત્રીએ કલાકારો અને ખાસ કરીને મુસ્લિમ પરિવારમાંથી આવતી રશિયન નાગરિક સાતિ કાઝાનોવાની પ્રશંસા કરી હતી. સાતિ કાઝાનોવા પોપ સિંગર હોવા છતાં વેદનાં મંત્રો સુંદર રીતે ગાઈ શકે છે. પ્રધાનમંત્રીએ જણાવ્યું હતું કે ભારતના સાંસ્કૃતિક વારસો રશિયામાં આટલી મોટી સંખ્યામાં લોકપ્રિય છે તે અમારા માટે ગૌરવની વાત છે. પ્રધાનમંત્રીએ લોકોને ઈદ-ઉલ-મિલાદ અને ક્રિસ્મસની શુભેચ્છાઓ પાઠવી હતી અને ઉમેર્યું હતું કે આવતી કાલે (25મી ડિસેમ્બર) ભૂતપૂર્વ પ્રધાનમંત્રી અટલ બિહારી વાજપાયીનો જન્મદિવસ પણ છે. પ્રધાનમંત્રીએ જણાવ્યું હતું કે ભારતીય સંસ્કૃતિની યોગ્ય કદર થાય તે માટે રશિયામાં સતત પ્રયત્નો થઈ રહ્યા છે. તેમણે રશિયામાં 200કરતાં પણ વધુ સ્થળોએ આંતરરાષ્ટ્રીય યોગ દિવસની ઉજવણી કરવામાં આવી હતી તેને યાદ કરી હતી. પ્રધાનંત્રીએ રશિયા અને ભારત વચ્ચે વેપાર અને શૈક્ષણિક સંબંધોને યાદ કર્યા હતા અને ઉમેર્યું હતું કે ભારતના સુખ-દુઃખમાં રશિયા તેની પડખે ઊભું રહ્યું છે. તેમણે કહ્યું હતું કે જ્યારે અમે યુદ્ધકાળમાંથી પસાર થઈ રહ્યા હતા ત્યારે અમારો સાથ આપ્યો છે અને અમારા જવાનો આ યુદ્ધમાં વિજયપતાકા ફરકાવીને આવ્યા છે. તેમણે બંને દેશો વચ્ચેનો આ સંબંધ મૈત્રીની શક્તિનો હોવાનું જણાવ્યું હતું. તેમણે ઉમેર્યું હતું કે આંતરરાષ્ટ્રીય સ્તરે પણ રશિયાએ હંમેશા ભારતને ટેકો આપ્યો છે. પ્રધાનમંત્રીએ રશિયામાં અભ્યાસ કરી રહેલા વિદ્યાર્થીઓને રશિયાના લોકોને ભારતના પ્રવાસે મોકલવા પ્રોત્સાહન આપવા જણાવ્યુ હતું. તેમણે જણાવ્યું હતું કે આજે આર્થિક સિદ્ધિઓ માટે ભારતની પ્રશંસા વૈશ્વિક સ્તરે થઈ રહી છે. સમગ્ર વિશ્વ ભારત તરફ આશાભરી મીટ માંડીને બેઠું છે અને રોકાણકારોને ભારતમાં રોકાણ કરવા માટે વિશ્વાસ સ્થપાયો છે. તેમણે જણાવ્યું કે આ રોકાણ ભારતમાં વિશ્વકક્ષાનાં ઈન્ફ્રાસ્ટ્રક્ચરનું નિર્માણ કરશે અને વિદ્યાર્થીઓ માટે રોજગારની તકો સર્જશે. દુનિયા આજે ભારતને માત્ર એક બજાર તરીકે જ નહીં, પરંતુ સશક્ત નિર્માણ કેન્દ્ર તરીકે જુએ છે એમ પણ પ્રધાનમંત્રીએ જણાવ્યું હતું. પ્રધાનમત્રી શ્રી નરેન્દ્ર મોદીએ તેમના રશિયા પ્રવાસને અત્યંત સફળ ગણાવ્યો હતો અને જણાવ્યું હતું કે રશિયાના પ્રમુખ વ્લાદિમીર પુતિન સાથેની વાતચીત અત્યંત સફળ રહી છે.
પ્રધાનમંત્રીનું નીમરાણા કોન્ફરન્સમાં સહભાગી વિદ્વાનો સાથે વૈચારિક આદાનપ્રદાન

પ્રધાનમંત્રી શ્રી નરેન્દ્ર મોદીએ આજે નીમરાણા કોન્ફરન્સ 2016માં સહભાગી થયેલા વિદ્વાનો અને અર્થશાસ્ત્રીઓ સાથે આદાનપ્રદાન કર્યું હતું. તેમની વચ્ચેની ચર્ચા બૃહદ અર્થશાસ્ત્ર, વેપાર, નાણાકીય નીતિ, સ્પર્ધાત્મકતા, ઉત્પાદકતા અને ઊર્જા જેવા ક્ષેત્રો પર કેન્દ્રીત હતી, જેમાં વૈશ્વિક સંશોધનમાંથી વિચારો રજૂ કરવામાં આવ્યા હતા. આ ચર્ચા દરમિયાન પ્રધાનમંત્રીએ લાંબા ગાળે હિતકારક બૃહદ્ આર્થિક નીતિ, નિયમો પર આધારિત બહુપક્ષીય વેપારી સમજૂતીઓ, આબોહવાની જવાબદાર નીતિ તથા રોજગારીનું સર્જન કરતી અને ગરીબી ઘટાડતી વૃદ્ધિ પર ભારતની પ્રતિબદ્ધતા પર ભાર મૂક્યો હતો. તેમણે કૃષિ ઉત્પાદકતા વધારવા કેન્દ્ર સરકારે લીધેલા વિવિધ પગલાનો વિસ્તૃત ઉલ્લેખ કર્યો હતો તેમજ નવીન ઊર્જા પર કેન્દ્ર સરકારની નીતિ પર ધ્યાન દોર્યું હતું.
પ્રધાનમંત્રીએ કઝાકિસ્તાનમાં રાષ્ટ્રપતિની ચૂંટણીમાં વિજય માટે રાષ્ટ્રપતિ કાસિમ-જોમાર્ટ તોકાયેવને અભિનંદન આપ્યા

પ્રધાનમંત્રી શ્રી નરેન્દ્ર મોદીએ આજે કઝાકિસ્તાનમાં રાષ્ટ્રપતિની ચૂંટણીમાં વિજય માટે રાષ્ટ્રપતિ કાસિમ-જોમાર્ટ તોકાયેવને અભિનંદન પાઠવ્યા હતા. પ્રધાનમંત્રીએ ટ્વીટ કર્યું: “કઝાકિસ્તાનમાં રાષ્ટ્રપતિની ચૂંટણીમાં વિજય માટે રાષ્ટ્રપતિ @
પ્રધાનમંત્રી નરેન્દ્ર મોદી વાર્ષિક દ્વિપક્ષીય સમિટ બેઠક માટે ગુજરાતમાં જાપાનના પ્રધાનમંત્રી શિન્ઝો અબેને આવકારશે

પ્રધાનમંત્રી શ્રી નરેન્દ્ર મોદીના આમંત્રણ પર જાપાનના પ્રધાનમંત્રી શ્રી શિન્ઝો અબે 13 અને 14 સપ્ટેમ્બર, 2017ના રોજ ભારતની સત્તાવાર મુલાકાત લેશે. પ્રધાનમંત્રી મોદી અને પ્રધાનમંત્રી અબે 14 સપ્ટેમ્બરના રોજ ગાંધીનગરમાં મહાત્મા મંદિરમાં 12મી ભારત-જાપાન વાર્ષિક સમિટ યોજશે. બંને નેતાઓ મીડિયાને નિવેદન આપશે. આ જ દિવસે ઇન્ડિયા જાપાન વ્યાપાર સભા (બિઝનેસ પ્લેનરી) યોજાશે. પ્રધાનમંત્રી મોદી અને પ્રધાનમંત્રી અબે વચ્ચે આ ચોથી વાર્ષિક સમિટ હશે. બંને નેતાઓ ભારત અને જાપાન વચ્ચે બહુપક્ષીય સહકારમાં થયેલી પ્રગતિની સમીક્ષા ‘વિશેષ વ્યૂહાત્મક અને વૈશ્વિક ભાગીદારી’ની માળખાગત કામગીરી હેઠળ કરશે તથા તેની ભવિષ્યની દિશા નિર્ધારિત કરશે. બંને નેતાઓ 14 સપ્ટેમ્બરના રોજ અમદાવાદ અને મુંબઈ વચ્ચે ભારતનાપ્રથમ હાઈ-સ્પીડ રેલ પ્રોજેક્ટના કાર્યની શરૂઆત કરાવવા જાહેર સમારંભમાં હાજરી આપશે. ટ્રેન બંને શહેરો વચ્ચે પ્રવાસના સમયમાં નોંધપાત્ર ઘટાડો કરશે એવી અપેક્ષા છે. જાપાન હાઈ-સ્પીડ રેલ નેટવર્કમાં પથપ્રદર્શક છે અને તેની શિન્કાન્સેન બુલેટ ટ્રેન દુનિયામાં સૌથી ઝડપી ટ્રેનોમાં સામેલ છે. અમદાવાદ શહેર 13 સપ્ટેમ્બરના રોજ વિસ્તૃત નાગરિક સમારંભ સાથે પ્રધાનમંત્રી અબેનું સ્વાગત કરશે તેમજ વિવિધ કાર્યક્રમો મારફતે ભારતની સાંસ્કૃતિક વિવિધતાનું દર્શન કરાવશે. બંને પ્રધાનમંત્રીઓ સાબરમતી નદીના કિનારા પર મહાત્મા ગાંધી દ્વારા સ્થાપિત સાબરમતી આશ્રમની મુલાકાત લેશે. પછી તેઓ અમદાવાદમાં 16મી સદીમાં નિર્માણ પામેલી પ્રસિદ્ધ મસ્જિદ ‘સિદી સૈયદની જાળી’ની મુલાકાત લેશે. ઉપરાંત બંને નેતાઓ મહાત્મા મંદિરમાં મહાત્મા ગાંધીને સમર્પિત સંગ્રહાલય દાંડી કુટિરની મુલાકાત પણ લેશે.
મંત્રીમંડળે ભારત અને ઈરાન વચ્ચે બમણા કરવેરાને ટાળવા અને નાણાકીય કરચોરી અટકાવવા થયેલી સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને ઈરાન વચ્ચે ડબલ કરવેરાઅનેઆવક વેરાની કરચોરી ટાળવા માટે થયેલી સમજૂતીને મંજૂરી આપી હતી. આ સમજૂતીથી રોકાણ, ટેકનોલોજી અને ભારતમાંથી ઈરાન અને ઈરાનમાંથી ભારતમાં કર્મચારીઓનાં પ્રવાહમાં તેજી આવશે. આ સમજૂતી નવીનતમ આંતરરાષ્ટ્રીય માપદંડો અનુસાર સમજૂતી કરનાર બંને પક્ષો વચ્ચે માહિતીનાં આદાન-પ્રદાનની જોગવાઈ કરશે તથા બમણા કરવેરાને અટકાવશે. આ પ્રકારની સમજૂતી કરવેરાની બાબતોમાં પારદર્શકતા લાવશે તથા કરચોરી અને કરવેરાને ટાળવા પર નિયંત્રણ લાવવામાં મદદગાર સાબિત થશે. આ સમજૂતી ભારતે અન્ય દેશો સાથે કરેલી સમજૂતીઓ મુજબ છે. પ્રસ્તાવિત સમજૂતી જી-20
પ્રધાનમંત્રીએ અમેઠીના ગૌરીગંજમાં માર્ગ અકસ્માતને કારણે થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તર પ્રદેશના અમેઠી જિલ્લાના ગૌરીગંજમાં માર્ગ અકસ્માતમાં થયેલી જાનહાનિ પર ઊંડો શોક વ્યક્ત કર્યો છે. તેમણે અકસ્માતમાં ઘાયલ થયેલા લોકોના ઝડપથી સ્વસ્થ થવાની પ્રાર્થના પણ કરી હતી. પ્રધાનમંત્રી કાર્યાલયે ટ્વીટ કર્યું; "ઉત્તર પ્રદેશના અમેઠીના ગૌરીગંજમાં થયેલો માર્ગ અકસ્માત અત્યંત દુઃખદ છે. જે લોકોએ જીવ ગુમાવ્યો છે તેમના પરિવારો પ્રત્યે મારી ઊંડી સંવેદના છે. સાથે જ હું ઘાયલોને ઝડપથી સાજા થાય તેવી આશા કરું છું:
પ્રધાનમંત્રીએ શહીદી દિવસ પર શહીદોને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ આજે શહીદી દિવસ નિમિત્તે ભગત સિંહ, સુખદેવ અને રાજગુરુને શ્રદ્ધાંજલિ આપી છે. એક ટ્વીટમાં, પ્રધાનમંત્રીએ કહ્યું; ભારત માતા વીર ભગત સિંહ, સુખદેવ અને રાજગુરુના અમર સપૂતોને શહીદ દિવસ પર શ્રદ્ધાંજલિ. માતૃભૂમિ માટે મરવાની તેમની ભાવના હંમેશા દેશવાસીઓને પ્રેરણા આપતી રહેશે. જય હિંદ!
પ્રધાનમંત્રીએ ડૉ. રાજેન્દ્ર પ્રસાદની જયંતી નિમિત્તે એમને શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ભારતના પ્રથમ રાષ્ટ્રપતિ ડૉ. રાજેન્દ્ર પ્રસાદની જયંતી નિમિત્તે એમને શ્રદ્ધાંજલિ અર્પણ કરી હતી. પ્રધાનમંત્રીએ કહ્યું, “દેશના પ્રથમ રાષ્ટ્રપતિ ભારત રત્ન ડૉ. રાજેન્દ્ર પ્રસાદને એમની જન્મ-જયંતી પર શત-શત નમન. એમણે આઝાદીના આંદોલનમાં ખૂબ જ સક્રિય ભૂમિકા નિભાવી હતી સાથે જ બંધારણના નિર્માણમાં વિશેષ યોગદાન આપ્યું હતું. વિનમ્રતા અને વિદ્વતાથી ભરેલું તેમનું વ્યક્તિત્વ દેશવાસીઓને હંમેશા પ્રેરિત કરતું રહેશે.”
પ્રધાનમંત્રીએ જમ્મુ અને કાશ્મીરમાં આતંકવાદીઓ સાથે એન્કાઉન્ટરમાં શહીદ થયેલા સૈનિકોને અંતિમ સલામી આપ

પ્રધાનમંત્રી શ્રી નરેન્દ્ર મોદીએ આજે બહાદૂર મેજર સતિશ દહિયા, પેટાટ્રૂપર ધર્મેન્દ્ર કુમાર અને ગનર આશુતોષ કુમારને છેલ્લી સલામી આપી હતી, જેઓ તાજેતરમાં જમ્મુ અને કાશ્મીરમાં આતંકવાદીઓ સામે એન્કાઉન્ટરમાં શહીદ થયા હતા. ઉત્તરપ્રદેશની મુલાકાતથી પરત ફરેલા પ્રધાનમંત્રીએ દિલ્હી એરપોર્ટ પર શહીદોને અંતિમ સલામી આપી હતી.
પ્રધાનમંત્રી મધ્ય પ્રદેશમાં :મોહનપુરા સિંચાઈ પરિયોજના રાષ્ટ્રને સમર્પિત કરી

પ્રધાનમંત્રી શ્રી નરેન્દ્ર મોદીએ આજે મોહનપુરા પ્રોજેક્ટ રાષ્ટ્રનેસમર્પિત કર્યો હતો. આ પ્રોજેક્ટથી રાજગઢ જિલ્લામાં ખેતીની જમીનનીસિંચાઈની જરૂરિયાત પૂર્ણ થશે. તેના દ્વારા આ વિસ્તારના લોકોને પીવાનું પાણી પણ ઉપલબ્ધ થશે. પ્રધાનમંત્રીએ પીવાના પાણીની વિવિધ યોજનાઓનો પણ શિલાન્યાસ કર્યો હતો. મોહનપુરામાં એકત્ર થયેલી જંગી જનમેદનીને સંબોધતાં પ્રધાનમંત્રીએ શ્યામાપ્રસાદ મુખર્જીને તેમની પુણ્યતિથી પ્રસંગે અંજલી આપી હતી. તેમણે ડૉ. મુખર્જીના સંદેશાની યાદ અપાવતાં જણાવ્યું હતું કે રાષ્ટ્રને તેની પોતાની ઊર્જા અને પ્રયાસોથી સુરક્ષિત કરી શકાય છે. તેમણેઔદ્યોગિક નીતિ, શિક્ષણ અને મહિલા સશક્તિકરણ જેવાં વિવિધ ક્ષેત્રોમાં શ્યામાપ્રસાદ મુખર્જીના યોગદાનની યાદ અપાવતાં જણાવ્યું હતું કે શ્યામાપ્રસાદ મુખર્જીએશિક્ષણ, આરોગ્ય અને સુરક્ષા જેવા મુદ્દાઓ પર સૌથી વધુ ભાર મૂક્યો હતો. તેમણે કહ્યું કે કેન્દ્ર સરકારની કૌશલ્ય વિકાસ, સ્ટાર્ટ- અપ ઇન્ડિયા, મુદ્રા યોજના અને મેક ઈન ઇન્ડિયાજેવી દરેક યોજનામાં ડો. મુખર્જીના વિઝનનાં તત્વો જોવા મળે છે. પ્રધાનમંત્રીએ જણાવ્યું કે રાજગઢ જિલ્લો એસરકાર દ્વારા પસંદ કરાયેલા મહત્વાકાંક્ષી જિલ્લાઓમાં સમાવેશ પામે છે અને હવે અહીં વિકાસ કાર્યોને વેગ આપવામાં આવશે.તેમણે કહ્યું કે કેન્દ્ર સરકાર દેશની જરૂરિયાતોને ધ્યાનમાં લઈને તેની ક્ષમતામાં વિશ્વાસ મૂકી રહી છેઅને ભારતને 21મી સદીમાં નવી ઊંચાઈઓ પ્રાપ્ત કરવા તરફ લઈ જવા માંગે છે.કૃષિ ક્ષેત્રે મહારાષ્ટ્ર સરકારે કરેલી કામગીરી અને વિકાસ માટે હાથ ધરેલી પહેલને તેમણે બિરદાવી હતી. તેમણે સિંચાઈ લાયક વિસ્તારમાં વધારો કરવા બદલ રાજ્ય સરકારની પ્રશંસા કરી હતી.તેમણે કહ્યું કે કેન્દ્ર સરકાર સિંચાઈના લક્ષ્યાંકો પૂરા કરવા માટેરાજ્ય સરકાર સાથે ખભે ખભો મિલાવીને ચાલશે. તેમણે કહ્યું કે કહ્યું કે પ્રધાનમંત્રી કૃષિ સિંચાઈ યોજના હેઠળ રાજ્યમાં 14 પરિયોજનાઓનું અમલીકરણ થઈ રહ્યું છે. તેમણે કહ્યું કે સૂક્ષ્મ-સિચાઈ પર પણ ભાર મૂકવામાં આવી રહ્યો છે. પ્રધાનમંત્રીએ કેન્દ્ર સરકાર દ્વારા કૃષિ ક્ષેત્ર માટે હાથ ધરવામાં આવેલી વિવિધ પહેલ જેવી કે, સોઈલ હેલ્થ કાર્ડ, પાક વીમા યોજના, ઈ-નામ વગેરેનો ઉલ્લેખ કર્યો હતો. તેમણે ઉજ્જવલા યોજના અને મુદ્રા યોજનાના લાભ અંગે પણ વાત કરી હતી.
ઉત્તર પ્રદેશના કુશીનગર વિમાન મથકને આંતરરાષ્ટ્રીય વિમાન મથક તરીકે જાહેરાતને મંત્રીમંડળની મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં આજે ઉત્તરપ્રદેશના કુશીનગર વિમાન મથકને ઈન્ટરનેશનલ એરપોર્ટ તરીકે જાહેરાતને મંજૂરી આપવામાં આવી છે. કુશીનગર વિમાન મથકની નજીકમાં શ્રાવસ્તી, કપિલવસ્તુ, લુમ્બીની જેવાં બૌધ્ધ સાંસ્કૃતિક યાત્રા ધામો આવેલાં છે. (ખુદ કુશીનગર એક બૌધ્ધ સાસંકૃતિક સ્થાન છે) કુશીનગરને “આંતરરાષ્ટ્રીય એરપોર્ટ” તરીકે જાહેર કરાતાં અહીં ઉત્તમ કનેક્ટીવિટી પ્રાપ્ત થશે, વિમાનમાં પ્રવાસ કરનારને સ્પર્ધાત્મક કીંમતની પસંદગી પ્રાપ્ત થશે. કુશીનગર ઉત્તર પ્રદેશના ઉત્તર –પૂર્વ હિસ્સામાં ગોરખપુરથી આશરે 50 કિ.મી. દૂર આવેલુ છે અને તે એક મહત્વનુ બૌધ્ધ યાત્રા ધામ છે.
પ્રધાનમંત્રી શ્રીએ બેંક અને નૉન-બેંકીગ ફાયનાન્સ કંપનીઓના સહયોગીઓ સાથે વાર્તાલાપ કર્યો

પ્રધાનમંત્રી શ્રી નરેન્દ્ર મોદીએ આજે બેંક અને નૉન-બેંકીગ ફાયનાન્સ કંપનીઓના સહયોગીઓ સાથે સંવાદ કર્યો હતો અને ભવિષ્યના રોડ મેપ અંગે અને વિઝન સહિતની બાબતો અંગે ચર્ચા કરી હતી. આ બેઠકમાં વિકાસના માર્ગમાં નાણાંકીય અને બેંકીંગ વ્યવસ્થાની મહત્વની ભૂમિકા અંગે ચર્ચા કરવામાં આવી હતી. એ બાબતની નોંધ લેવામાં આવી હતી કે, નાના ઉદ્યોગસાહસિકો, સ્વ-સહાય જૂથો, ખેડૂતો વગેરેને સંસ્થાકીય ધિરાણ અને વિકાસ માટે પ્રોત્સાહિત કરવા જોઈએ. દરેક બેંકની જરૂરિયાત અંગે આત્મનિરિક્ષણ કરવુ જોઈએ તથા ધિરાણ પ્રવાહની સ્થિરતા જળવાઈ રહે તે માટે બેંકની પ્રણાલીઓ અંગે ફેરવિચારણા કરવી જોઈએ. બેંકોએ તમામ દરખાસ્તોને એક જ પ્રકારના માપદંડ વડે ચકાસવી જોઈએ નહી અને બેંકેબલ દરખાસ્તોને ઓળખીને નોખી પાડવી જોઈએ, જેથી તેમને તેમની યોગ્યતાને આધારે ધિરાણ મળી રહે તથા ભૂતકાળની નોન-પરફોર્મીંગ એસેટસને નામે મુશ્કેલી આવે નહી. આ બેઠકમાં એ બાબત ઉપર ભાર મુકવામાં આવ્યો હતો કે, સરકાર દ્રઢતાપૂર્વક બેંકીંગ સિસ્ટમની સાથે ઉભી રહી છે. બેંકોને સહયોગ આપવા તથા તેમના વિકાસને પ્રોત્સાહિત કરવા માટે સરકાર કોઈ પણ કદમ ઉઠાવી શકે તેમ છે. બેંકોએ સેન્ટ્રલાઈઝ ડેટા પ્લેટફોર્મ, ડિજીટલ ડોક્યુમેન્ટેશન અને માહિતીઓનો એ રીતે ઉપયોગ કરવો જોઈએ કે, જેથી ગ્રાહકો ડિજીટલ પધ્ધતિ અપનાવવા તરફ આગળ વધે. આવુ કરવાથી ધિરાણનો વ્યાપ વધશે, ગ્રાહકોમાં સરળતા વધશે તથા બેંકોના ખર્ચાઓમાં ઘટાડો થશે આ ઉપરાંત છેતરપિંડીના કિસ્સાઓમાં પણ ઘટાડો થશે. ભારતે એક મજબૂત અને ઓછો ખર્ચ ધરાવતી માળખાગત સુવિધાઓનુ નિર્માણ કર્યું છે. જે દરેક ભારતીયને ખૂબ જ આસાની સાથે, કોઈ પણ કદના ડિજીટલ વ્યવહારો તરફ વળવા માટે પ્રોત્સાહિત કરે છે. બેંકો અને નાણાંકિય સંસ્થાઓએ
પ્રધાનમંત્રી નાવિકા સાગર પરિક્રમાની મહિલા અધિકારી સભ્યોને મળ્યા

ભારતીય નૌકાદળની છ મહિલા અધિકારીઓ ચાલુ મહિનાના અંતે જહાજ આઇએનએસવી તરિણીમાં સાત સમંદરની સફર પર નીકળશે. આ મહિલા અધિકારીઓની ટુકડી આજે પ્રધાનમંત્રી નરેન્દ્ર મોદીને મળી હતી. તમામ મહિલા નાવિકો દ્વારા સાત સમંદરનું પરિભ્રમણ કરવા નીકળનાર આ નૌકાદળની સૌપ્રથમ ભારતીય ટુકડી છે. તેઓ ચાલુ મહિનાના અંતે ગોવાથી તેમની સફર શરૂ કરશે અને તેમની સફર પૂર્ણ કરીને માર્ચ, 2018માં ગોવા પરત ફરશે એવી અપેક્ષા છે. આ અભિયાનનું નામ નાવિકા સાગર પરિક્રમા છે. પરિક્રમામાં પાંચ તબક્કા છે, જેમાં ચાર બંદર પર રોકાણ કરવામાં આવશેઃ ફ્રેમેન્ટલ (ઓસ્ટ્રેલિયા), લીટલટન (ન્યૂઝીલેન્ડ), પોર્ટ સ્ટેન્લી (ફોકલેન્ડ્સ) અને કેપ ટાઉન (દક્ષિણ આફ્રિકા). આઇએનએસવી તરિણી 55 ફૂટ લંબાઈ ધરાવતું જહાજ છે, જેનું નિર્માણ સંપૂર્ણપણે દેશમાં થયું છે અને ચાલુ વર્ષની શરૂઆતમાં ભારતીય નૌકાદળમાં સામેલ થયું હતું. મહિલા નાવિકોએ પ્રધાનમંત્રી સાથે વાતચીતમાં તેમને આગામી સફરની વિગતવાર જાણકારી આપી હતી. પ્રધાનમંત્રીએ તેમને શુભેચ્છા પાઠવતા કહ્યું હતું કે, તેઓ સમગ્ર દુનિયામાં તેમની સફર પર નજર રાખતા રહેશે. તેમણે આ અભિયાનને સમગ્ર દુનિયામાં ભારતની ક્ષમતા અને તાકાતના પ્રતીક સમાન ગણાવીને પ્રશંસા કરી હતી. તેમણે આ સફર સફળતાપૂર્વક પૂર્ણ થયા પછી તેમના અનુભવો લખવા અને વહેંચવા પણ પ્રોત્સાહન આપ્યું હતું. જહાજનું સંચાલન લેફ્ટનન્ટ કમાન્ડર વાર્તિકા જોશી કરશે અને આ ટુકડીમાં લેફ્ટનન્ટ કમાન્ડર્સ પ્રતિભા જામવાલ, પી સ્વાતિ અને લેફ્ટનન્ટ્સ એસ વિજયા દેવી, બી ઐશ્વર્યા અને પાયલ ગુપ્તા સામેલ છે.
પ્રધાનમંત્રીએ એઈમ્સમાં વિવિધ મહત્ત્વપૂર્ણ પરિયોજનાઓનું લોકાર્પણ અને શિલાન્યાસ કર્યાં

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં ઓલ ઇન્ડિયા ઇન્સ્ટિટ્યૂટ ઑફ મેડિકલ સાયન્સિસ (એઈમ્સ)માં નેશનલ સેન્ટર ફોર એજિંગનું શિલારોપણ કર્યું હતું. આ સેન્ટર વયોવૃદ્ધ લોકોને મલ્ટિ-સ્પેશિયાલિટી આરોગ્યલક્ષી સેવા પ્રદાન કરશે. આ સેન્ટર 200 જનરલ વોર્ડ બેડ ધરાવે છે. આ જ કાર્યક્રમ દરમિયાન પ્રધાનમંત્રીએ સફદરજંગ હોસ્પિટલમાં 555-બેડ ધરાવતા સુપર સ્પેશિયાલિટી બ્લોકનું ઉદઘાટન પણ કર્યું હતું. તેમણે સફદરજંગ હોસ્પિટલમાં 500-બેડ ધરાવતા નવા ઇમરજન્સી બ્લોક, એઈમ્સમાં 300 બેડ ધરાવતાં પાવર ગ્રિડ વિશ્રામ સદન તથા એઈમ્સ, એન્સારી નગર અને ટ્રોમા સેન્ટર વચ્ચે કનેક્શન મોટોરેબલ ટનલ પણ દેશને અર્પણ કરી હતી. પ્રધાનમંત્રીએ કહ્યું હતું કે, છેલ્લાં ચાર વર્ષમાં ભારતમાં સરકારી આરોગ્ય સેવાને નવી દિશા આપવામાં આવી છે. તેમણે જણાવ્યું હતું કે, શ્રેણીબદ્ધ નીતિગત હસ્તક્ષેપો મારફતે કેન્દ્ર સરકારનો ઉદ્દેશ એવી સ્થિતિ પેદા કરવાનો છે, જેમાં ગરીબ અને મધ્યમ વર્ગને સારી આરોગ્ય સેવાઓ સુલભ થઈ શકે. તેમણે કહ્યું હતું કે, વર્તમાન આરોગ્યલક્ષી માળખાગત સુવિધાઓમાં સુધારો થઈ રહ્યો છે અને બીજી શ્રેણીના તથા ત્રીજી શ્રેણીના શહેરોમાં સારી સ્વાસ્થ્ય સુવિધાઓ ઊભી કરવામાં આવી છે. પ્રધાનમંત્રીએ રાષ્ટ્રીય આરોગ્ય નીતિનો ઉલ્લેખ કરતાં કહ્યું હતું કે, વાજબી આરોગ્ય સેવા અને રોગનું નિવારણ સરકારની કાર્યસૂચિમાં ટોચનું સ્થાન પણ ધરાવે છે. તેમણે જણાવ્યું હતું કે, ગ્રામીણ વિકાસ મંત્રાલય, પીવાનું પાણી અને સાફસફાઈ મંત્રાલય, મહિલા અને બાળ વિકાસ મંત્રાલય તથા આયુષ મંત્રાલય એમ તમામ આ બહુઆયામી અભિગમથી સંકળાયેલા છે. પ્રધાનમંત્રીએ કહ્યું હતું કે, ભારતે વર્ષ 2025 સુધીમાં ટીબી નાબૂદ કરવાનો લક્ષ્યાંક નિર્ધારિત કર્યો છે, જ્યારે સમગ્ર વિશ્વમાંથી 2030 અગાઉ ટીબી નાબૂદ કરવાનો લક્ષ્યાંક છે. તેમણે જણાવ્યું હતું કે, તેમને દેશનું તબીબી ક્ષેત્ર આ કામગીરી પૂર્ણ કરશે એવો વિશ્વાસ છે.
પ્રધાનમંત્રીએ તબીબી કર્મચારીઓ – ડૉક્ટરો, નર્સો અને લેબ ટેકનિશિયનો સાથે વાર્તાલાપ કર્યો

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સના માધ્યમથી ડૉક્ટરો, નર્સો અને લેબ ટેકનિશિયનો સહિત સમગ્ર દેશના તબીબી કર્મચારીઓ સાથે વાર્તાલાપ કર્યો હતો. પ્રધાનમંત્રીએ કહ્યું હતું કે, કોવિડ-19નો સામનો કરવા માટે ભારતના મેડિકલ પ્રોફેશનલ્સ નિઃસ્વાર્થ ભાવે તેમનું કામ કરી રહ્યા છે. તેમણે કહ્યું કે, સમગ્ર રાષ્ટ્રએ ‘જનતા કર્ફ્યૂ’ દરમિયાન તેમને સલામ આપી હતી અને ફરી એકવખત તેમણે રાષ્ટ્રને સમર્પિત આ લોકોની સેવાને સ્વીકારી હતી. તેમણે કહ્યું કે, તબીબી કર્મચારીઓના પરિવારજનોના યોગદાનને પણ સ્વીકારવું જરૂરી છે કારણ કે તેઓ આ લોકોના આધારસ્તંભ છે. પ્રધાનમંત્રીએ જણાવ્યું હતું કે, રાષ્ટ્ર સમક્ષ આવેલો આ પડકાર અભૂતપૂર્વ અને ઐતિહાસિક છે. અત્યારે આ મુકામ પર, સમગ્ર દેશ તબીબી કર્મચારીઓ સામે આશાની નજરે જુએ છે અને મોટામાં મોટા પડકારનો સામનો કરતી વખતે પણ તેમનું મનોબળ ક્યારેય ઘટે નહીં તે આવશ્યક છે. તબીબી કર્મચારીઓને સરકાર તરફથી તમામ પ્રકારનો સહકાર મળશે તેવી ખાતરી આપતા પ્રધાનમંત્રીએ તેમને જણાવ્યું હતું કે તેઓ તમામ જરૂરી પ્રોટોકોલનું પાલન કરે અને તેમને પોતાને કોઇ ચેપ ન લાગે તે માટે પૂરતી તકેદારી રાખે. તેમણે આ તમામ લોકોને કહ્યું હતું કે, તેઓ જાહેર જનતાને ‘આટલું કરવું’ અને ‘આટલું ન કરવું’ તેના વિશે માર્ગદર્શન આપે, સેલ્ફ-ક્વૉરેન્ટાઇન અને સામાજિક અંતર જાળવવાના મહત્વ વિશે સલાહ આપે અને તેઓ ક્યાં સારવાર મેળવી શકે છે તેના વિશેની માહિતી પૂરી પાડે. તેમણે લોકોમાં તમામ પ્રકારની જાગૃતિ લાવવા માટે તેમને વિનંતી કરી હતી અને લોકોને બિન-વૈજ્ઞાનિક સારવારો તેમજ ખોટી માહિતીથી દૂર રાખવા પણ જણાવ્યું હતું. તેમણે સ્વાસ્થ્ય કામદારો અને ટેકનિશિયનોને ઝડપથી તાલીમ આપવા અને તેમના કૌશલ્યને અપગ્રેડ કરવા અંગે પણ પ્રોત્સાહિત કર્યા હતા જેથી દેશ સમક્ષ આવેલા વિરાટ પડકારનો સામનો થઇ શકે. જરૂરિયાતના આ સમયમાં નેતૃત્વ સંભાળવા બદલ તબીબી કર્મચારીઓની પ્રતિનિધીઓએ પ્રધાનમંત્રી પ્રત્યે કૃતજ્ઞતા વ્યક્ત કરી હતી. દેશને ‘સંકલ્પ અને સંયમ’નો મંત્ર આપવા બદલ તેમણે પ્રધાનમંત્રીનો આભાર વ્યક્ત કર્યો હતો. ફ્લોરન્સ નાઇટેંગલની 200મી જન્મજંયતિની ઉજવણીમાં નર્સોના યોગદાનની નોંધ લેવા બદલ ઑલ ઇન્ડિયા નર્સ ફેડરેશને પ્રધાનમંત્રીનો આભાર વ્યક્ત કર્યો હતો. જરૂરિયાતમંદ લોકોને તબીબી અને મનોચિકિત્સક સહાય આપવા અંગેના તમામ પ્રયાસો વિશે પ્રતિનિધીઓએ પ્રધાનમંત્રી સાથે ચર્ચા કરી હતી. તેમણે ક્વૉરેન્ટાઇનના મહત્વ; કોવિડ-19થી અસરગ્રસ્ત કેસોને સંભાળવા માટે સમર્પિત હોસ્પિટલો/વિભાગો અને ઑનલાઇન તાલીમ મોડ્યૂલની ગોઠવણીઓ અંગે પણ વાત કરી હતી. તેમણે જરૂરિયાતના આ સમયમાં તબીબી કર્મચારીઓની જરૂરિયાત અંગે સંવેદના દર્શાવતા સમુદાયના મહત્વ અંગે પણ ચર્ચા કરી હતી. ખૂબ જ વ્યાપક પ્રમાણમાં અને બહુપરિમાણીય સુચનો આપવા બદલ પ્રધાનમંત્રીએ તમામ તબીબી કર્મચારીઓનો આભાર વ્યક્ત કર્યો હતો. તેમણે કહ્યું હતું કે, તબીબી સારવાર માટે ટેલિકન્સલ્ટન્સના શ્રેષ્ઠ ઉપયોગ વિશેના પ્રસ્તાવનું સરકાર પરીક્ષણ કરશે. તેમણે એમ પણ કહ્યું હતું કે, સ્વાસ્થ્ય કર્મચારીઓ અને ડૉક્ટરોની સુરક્ષાની ચિંતાને સૌથી વધુ પ્રાધાન્ય આપવામાં આવશે. તેમણે ઉમેર્યું હતું કે, તેમનો આશાવાદી સૂર સાંભળવાથી દિલને રાહત થાય છે અને તેના કારણે તેમનામાં ખૂબ જ આત્મવિશ્વાસ જાગ્યો છે કે, દેશ આ પડકારનો સફળતાપૂર્વક સામનો કરી શકશે અને આ લડાઇમાં વિજયી થશે. સ્વાસ્થ્ય અને પરિવાર કલ્યાણ મંત્રાલયના સચિવે પણ સૌ કર્મચારીઓના યોગદાનને સ્વીકાર્યું હતું. તેમણે સક્રીય, ક્રમિક પ્રતિસાદ વિશે વાત કરી હતી જે વિકસી રહેલી પરિસ્થિતિની સાથે ઉન્નત થયો છે. કેન્દ્રીય સ્વાસ્થ્ય અને પરિવાર મંત્રી, અગ્ર સચિવ, કેબિનેટ સચિવ અને
10 દિવસમાં 10 મિલિયનથી વધુ ભીમ એપ ડાઉનલોડ થતા  પ્રધાનમંત્રી ખુશીવ્યક્ત કરી

પ્રધાનમંત્રી શ્રી નરેન્દ્ર મોદીએ 10 દિવસના ગાળામાં ભીમ એપ 10 મિલિયન વખત ડાઉનલોડ થતા આનંદ વ્યક્ત કર્યો હતો. પ્રધાનમંત્રીએ કહ્યું હતું કે, “10 દિવસના ગાળામાં ભીમ એપ 10 મિલિયન વખત ડાઉનલોડ થઈ હોવાનું જાણીને ખુશી થઈ. ભીમ એપે વ્યવહારોને ઝડપી અને સરળ બનાવ્યા, જેથી તે યુવાઓમાં જાણીતી બની છે. આ એપ વેપારીઓ માટે પણ લાભદાયક પુરવાર થઈ છે. ભીમ એપ મેક ઈન ઈન્ડિયા અને ભ્રષ્ટાચાર તથા કાળા નાણાંના અંત માટે ટેક્નોલોજીનો કઈ રીતે અસરકારક ઉપયોગ થઈ શકે એનું ઉત્કૃષ્ટ ઉદાહરણ છે.”
પ્રધાનમંત્રીશ્રીએ ટ્રિપલ જમ્પ ઈવેન્ટમાં સિલ્વર જીતવા બદલ અબ્દુલ્લા અબુબકરને શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ બર્મિંગહામ કોમનવેલ્થ ગેમ્સ 2022માં એથ્લેટિક્સ મેન્સ ટ્રિપલ જમ્પ ઈવેન્ટમાં સિલ્વર જીતવા બદલ અબ્દુલ્લા અબુબકરને શુભેચ્છાઓ પાઠવી છે. પ્રધાનમંત્રીશ્રીએ ટ્વીટ કર્યું; “બર્મિંગહામમાં અબ્દુલ્લા અબુબેકરે ટ્રિપલ જમ્પ ઈવેન્ટમાં સિલ્વર મેડલ મેળવ્યો છે તેનો આનંદ છે. આ મેડલ ઘણી મહેનત અને નોંધપાત્ર પ્રતિબદ્ધતાનું પરિણામ છે. તેના ભાવિ પ્રયાસો માટે તેને શુભેચ્છાઓ. #
પ્રધાનમંત્રીએ આઇએનએસવી તરિણીનાં સભ્યોને દિવાળીની શુભેચ્છા પાઠવી

પ્રધાનમંત્રીએ આજે વિશ્વનાં જળ પરિભ્રમણ અભિયાન પર નીકળેલા ઇન્ડિયન નેવલ સેલિંગ વેસલ (આઇએનએસવી) તરિણીની તમામ નાવિકાઓને વીડિયો કોલ કર્યો હતો. પ્રધાનમંત્રીએ આઇએનએસવી તરિણીની તમામ નાવિકાઓને સમગ્ર દેશ તરફથી દિવાળીની શુભેચ્છા પાઠવી હતી. તેમણે ભારતીય નૌકાદળની મહિલા નાવિકાઓને તેમનાં અભિયાનમાં સફળતા મળે એવી શુભેચ્છા પણ પાઠવી હતી. અગાઉ પ્રધાનમંત્રી 16 ઓગસ્ટ, 2017નાં રોજ આઇએનએસવી તરિણીનાં સભ્યોને મળ્યાં હતાં. ત્યારબાદ ટુકડી 22,100 નોટિકલ માઇલનાં વિશ્વનાં જળપરિભ્રમણ પર નીકળી હતી. અત્યારે આઇએનએસવી તેમનાં પ્રથમ પડાવ ઓસ્ટ્રેલિયાનાં ફ્રિમેન્ટલ પહોંચવાની તૈયારીમાં છે અને 4770 નોટિકલ માઇલ અંતર કાપીને 22 ઓક્ટોબર, 2017 નાં રોજ ત્યાં પહોંચી જશે એવી અપેક્ષા છે. પ્રધાનમંત્રીએ આ ટુકડીનાં બે સભ્ય લેફ્ટનન્ટ કમાન્ડર વાર્તિકા જોશી અને લેફ્ટનન્ટ પાયલ ગુપ્તાને જન્મદિવસની અગ્રિમ શુભેચ્છા પાઠવી હતી. આ બંને સભ્યોનો જન્મદિવસ થોડાં દિવસમાં આવી રહ્યો છે.